Predkladacia správa

Na základe ustanovenia § 6 ods. 4 písm. d) zákona Národnej rady Slovenskej republiky č. 189/1993 Z. z. o Fonde detí a mládeže v znení neskorších predpisov, ako i Štatútu Fondu detí a mládeže, schváleného vládou Slovenskej republiky uznesením č. 131 z 15.5.1994, predkladá Rada Fondu detí a mládeže v zastúpení svojho predsedu vláde Slovenskej republiky

návrh na vyslovenie súhlasu

s odplatným prevodom vlastníctva majetku, ku ktorému má fond právo správy.  
Materiál je vypracovaný v zmysle Smernice Ministerstva pre správu a privatizáciu národného majetku Slovenskej republiky č. 7/1997, ktorá  upravuje postup pri povoľovaní výnimiek podľa § 45 zákona č. 92/1991 Zb.
Prostriedky získané predajom uvedenej nehnuteľnosti budú použité v súlade so zákonom  č. 189/1993 Z. z. o Fonde detí a mládeže v znení neskorších predpisov na výplatu investícií a fungovanie fondu až do jeho pripravovanej likvidácie.